作者：姚勉
词牌/韵律：沁园春

paragraphs: 万里清风，吹送锦帆，入南浦云。
看拂天旌旆，攀留不住，迷津舸舰，歌舞相迎。
二许家声，三洪地望，今代风流第一人。
蜚英早，合词林视草，书阁翻芸。
飞刍远饷三军。
特借作红莲入幕宾。
把西山暮雨，暂时收卷，荷山明月，小试平分。
苏醒枯鱼，剔除深蠹，个是人间有脚春。
难淹久，看诏催入侍，香案麒麟。